google/wiki40b huggingface dataset:
Νεοκλασικισμός

Ο Νεοκλασικισμός (Από τα Ελληνικά νέος και κλασικός ) είναι το όνομα που δόθηκε σε δυτικά πολιτισμικά κινήματα των εικαστικών τεχνών, της λογοτεχνίας, του θεάτρου, της μουσικής και της αρχιτεκτονικής, τα οποία αντλούν έμπνευση από της κλασική τέχνη και τον πολιτισμό της αρχαίας Ελλάδας ή της αρχαίας Ρώμης. Το κύριο ρεύμα του νεοκλασικισμού συνέπεσε με τον 18ο αι. και επεκτάθηκε στις αρχές του 19ου αι. ως ανταγωνιστικό ιδίωμα του ρομαντισμού. Σε ό,τι αφορά στην αρχιτεκτονική, το στιλ επιβίωσε έως τον 20ό αιώνα.
Σιδηροδρομική γραμμή Αεροδρομίου Αθηνών - Πάτρας

Ιστορία

Η γραμμή δεν κατασκευάστηκε εξ ολοκλήρου, αλλά τμηματικά:

ΣΚΑ-Αεροδρόμιο

Η αρχή έγινε τον Ιανουάριο του 2002, με την κατασκευή του τμήματος 33 χλμ. ΣΚΑ-Αεροδρόμιο, ενόψει των Ολυμπιακών Αγώνων 2004 ανάμεσα στα δύο ρεύματα της Αττικής Οδού. Το έργο περιελάμβανε την κατασκευή των γραμμών, των ενδιάμεσων σταθμών, καθώς και της ηλεκτροκίνησης και της τηλεδιοίκησης και ολοκληρώθηκε στις 30 Ιουλίου 2004, λίγο πριν την έναρξη των αγώνων.

ΣΚΑ-Κιάτο

Η κατασκευή του συγκεκριμένου τμήματος της γραμμής ξεκίνησε το 1998, με το τμήμα Αθήνα-Κόρινθος, το οποίο παραδόθηκε το 2005. Δύο χρόνια αργότερα, το 2007, παραδόθηκε και το τμήμα Κόρινθος-Κιάτο, ενώ η γραμμή ηλεκτροδοτήθηκε τον Δεκέμβριο 2010. Αποτελεί τμήμα της γραμμής 2 του Προαστιακού Αθήνας.

Κιάτο-Ροδοδάφνη

Από το 2006 κατασκευάζεται το δεύτερο τμήμα της γραμμής, από το Κιάτο ως τη Ροδοδάφνη, το οποίο πρόκειται να παραδοθεί θέρος του 2019 με Απρίλη του 2020.
Το τμήμα Κιάτο-Ροδοδάφνη θα αποτελέσει επαναλειτουργία της σιδηροδρομικής σύνδεσης Κιάτου - ΠΣΣ Ξυλοκάστρου - Ακράτας - Διακοπτού - ΠΣΣ Αιγίου που διεκόπη μαζί με το υπόλοιπο V της Πελοποννήσου το 2011 (κυβέρνηση Γ.Παπανδρέου) με τη μορφή της σιδηροδρομικής γραμμής υψηλών ταχυτήτων.

Υποδομή

Η γραμμή είναι κατασκευασμένη με σύγχρονα υλικά υποδομής, κανονικού εύρους με ηλεκτροκίνηση.

Διαδρομή

Ο ανατολικός τερματικός της γραμμής είναι ο Σταθμός Αεροδρομίου Αθηνών. Κινείται κατά μήκος της Αττικής Οδού, σε ειδική κατασκευή στη νησίδα της. Μέχρι το σταθμό Δουκίσσης Πλακεντίας η γραμμή χρησιμοποιείται και από την Γραμμή 3 του Μετρό Αθήνας. Στη Νερατζιώτισσα υπάρχει ανταπόκριση με τη Γραμμή 1, ενώ στο ΣΚΑ υπάρχει δυνατότητα ανταπόκρισης με τη Γραμμή 4 του προαστιακού, αλλά και με υπεραστικές αμαξοστοιχίες της γραμμής Αθήνας - Θεσσαλονίκης.
Η γραμμή συνεχίζει δυτικά και μετά τα Άνω Λιόσια κατευθύνεται προς το Εμπορευματικό κέντρο Θριασίου. Σε αυτό το ύψος υπάρχει μία διακλάδωση της εμπορικής γραμμής Θριασίου - Νέου Ικονίου. Η γραμμή έπειτα διασχίζει την Κακιά Σκάλα και τη διώρυγα της Κορίνθου, φτάνοντας στην Κόρινθο, όπου υπάρχει διακλάδωση προς την μετρική γραμμή Κορίνθου - Καλαμάτας. Τέλος η γραμμή συνεχίζει δυτικά, καταλήγοντας στο Κιάτο.

Υπηρεσίες

Τη διετία 2004-2006 η γραμμή ξεκίνησε να λειτουργεί με τρένα του προαστιακού σιδηροδρόμου Αθήνας στο δρομολόγιο Αθήνα/Σταθμός Λαρίσης-Αεροδρόμιο. Παράλληλα από το 2005 άρχισε να λειτουργεί η γραμμή 2 του προαστιακού, όπου μέχρι το 2017 ένωνε το Αεροδρόμιο με το Κιάτο.
Στις 30 Ιουλίου 2017, έπειτα από αναδιαμόρφωση του δικτύου του προαστιακού λόγω εξηλεκτρισμού της γραμμής Αθήνας - Θεσσαλονίκης στο τμήμα Τρεις Γέφυρες-Σ.Σ. Αθήνας, δρομολογήθηκαν οι ηλεκτροκίνητοι συρμοί σειράς 460 σε δύο γραμμές: τη γραμμή 1 και τη γραμμή 2, οι οποίες έχουν κοινή διαδρομή μέχρι το ΣΚΑ, παρακάμπτοντας το. Η γραμμή 1 συνεχίζει ανατολικά, προς αεροδρόμιο και η γραμμή 2 προς τα δυτικά, προς Κιάτο.
Ελληνοϊσραηλινές σχέσεις

Οικονομικές σχέσεις

Την Ελλάδα επισκέπτονται στις διακοπές τους περίπου 170.000 με 200.000 Ισραηλινοί κάθε χρόνο. Το Ισραήλ αποτελεί την κυριότερη αγορά ελληνικών προϊόντων στη Μέση Ανατολή αλλά το ισοζύγιο τρεχουσών συναλλαγών μεταξύ των δύο χωρών είναι ελλειμματικό σε βάρος της Ελλάδας.
Συγκεκριμένα επενδυτικά σχέδια για τη μεταφορά φυσικού αερίου από την Ανατολική Μεσόγειο μέσω Ελλάδας προς την Ευρωπαϊκή Ένωση, αλλά και για την ηλεκτρική διασύνδεση Ισραήλ - Κύπρου - Ελλάδας, τέθηκαν στο τραπέζι των συζητήσεων που διεξήχθησαν σε συνάντηση μεταξύ του Πρωθυπουργού Αντώνη Σαμαρά με τον Πρόεδρο του Ισραήλ Σιμόν Πέρες το 2013.

Εκπαιδευτικές σχέσεις

Στο Πανεπιστήμιο της Χάιφα λειτουργεί έδρα νεοελληνικών σπουδών που χρηματοδοτείται κατά κύριο λόγο από το Ίδρυμα Ωνάση.

Σχέση Ισραηλινών με Ελληνική μουσική

Ένα μεγάλο μέρος των Ισραηλινών, ιδιαίτερα οι σεφαρδίτες και Μιζραχί Εβραίοι, είναι λάτρεις της ελληνικής λαϊκή μουσική. Σε όλες τις πόλεις του Ισραήλ εκπέμπει ο ιδιωτικός ραδιοφωνικός σταθμός, επονομαζόμενος 'Ράδιο Γεια σου', που μεταδίδει αποκλειστικά ελληνικές μελωδίες. Η σχέση του Ισραηλινού κοινού με την ελληνική μουσική, που αρχικά 'έφεραν' στη χώρα Εβραίοι Έλληνες και εδραιώθηκε από το 1960 όταν ο Άρης Σαν, χριστιανός Έλληνας τραγουδιστής μετανάστευσε στο Ισραήλ και πολιτογραφήθηκε εκεί, κάνοντας δημοφιλή το μπουζούκι και τη μουσική του Στέλιου Καζαντζίδη. Σύγχρονοι ισραηλινοί τραγουδιστές όπως ο Σλόμι Σαράγκα, ο Μόσικ Αφία, ο Εγιάλ Γκολάν και ο Γιεχούντα Πόλικερ τραγουδούν ελληνικές λαϊκές επιτυχίες στα ελληνικά και εβραϊκά. Έλληνες τραγουδιστές όπως η Γλυκερία και ο Γιώργος Νταλάρας είναι δημοφιλέστατοι στο Ισραήλ και κάνουν κάθε χρόνο συναυλίες τραγουδώντας και στις δύο γλώσσες.
Μάνφρεντ Βίνκελχοκ

Σύντομο βιογραφικό

Γεννήθηκε στο Βεϊμπλίνγκεν της πρώην Δυτικής Γερμανίας. Στη Φόρμουλα 1 εντάχθηκε τη σεζόν 1980, όμως τότε πήρε μέρος μόνο στο Γκραν Πρι Ιταλίας όπου αντικατέστησε το συμπατριώτη του Γιόχεν Μας στο μονοθέσιο της Άροους ο οποίος λίγο νωρίτερα είχε τραυματιστεί. Κανονικά στη Φόρμουλα 1 εντάχθηκε τη σεζόν 1982 με την ομάδα ATS BMW. Τις δυο επομενες σεζόν(1983 και 1984) τερμάτισε στους περισσότερους αγώνες μα την τελευταία και φαρμακερή σεζόν (1985 το μονοθέσιο σε ελάχιστες περιπτώσεις ήταν καλό κι έτσι είχε ελάχιστους τερματισμούς και αρκετά ατυχήματα. Ο τελευταίος αγώνας εκείνης της σεζόν στον οποίο έλαβε μέρος ο Βίνκελχοκ ήταν το Γκραν Πρι της πατρίδας του. Να πούμε πως εκείνη τη φαρμαεκρή σεζόν το άλλο μονοθέσιο της ATS BMW το οδηγούσε ο Ελβετός Μαρκ Σούρερ. Παράλληλα με τη συμετοχή του στη Φόρμουλα 1 ο Βίνκελχοκ συμετείχε και σε κάποιους αγώνες ράλι.
Ελληνικές βουλευτικές εκλογές 1882 (επαναληπτικές)

Την Κυριακή 2 Μαΐου 1882 διεξάχθηκαν επαναληπτικές βουλευτικές εκλογές στις επαρχίες Θύρας, Πυλίας και Καλαβρύτων. Προηγουμένως επαναλήφθηκαν οι εκλογές στην Αίγινα και την Κέρκυρα. Επαναληπτικές εκλογές διεξάχθηκαν και στην επαρχία Πάλλης.
Ειδικό ερασιτεχνικό πρωτάθλημα ποδοσφαίρου 1968

Στο Ερασιτεχνικό πρωτάθλημα ποδοσφαίρου Ελλάδος 1968 μετείχαν οι νικήτριες ομάδες των πρωταθλημάτων των τοπικών Ενώσεων με σκοπό την άνοδο στη Β΄ Εθνική. Διεξήχθη σε δύο φάσεις: προκριματική κατά περιφέρειες και τελική σε δύο ομίλους των 8 και 7 ομάδων, από τους οποίους κέρδισαν την άνοδο η πρωταθλήτρια και δευτεραθλήτρια (συνολικά 4 ομάδες). Το ειδικό αυτό πρωτάθλημα ουσιαστικά υποκατέστησε την Γ΄ Εθνική, η οποία καταργήθηκε. Ξεκίνησε το 1968 και συνεχίστηκε με διάφορες μορφές ως το 1977. Στη συνέχεια διακόπηκε, αφού καθιερώθηκε η Εθνική ερασιτεχνική κατηγορία.
Στο πρωτάθλημα του 1968 πρωταθλητές στους δύο ομίλους αναδείχθηκαν ο Αργοναύτης Πειραιά και ο Μέγας Αλέξανδρος Θεσσαλονίκης. Μαζί τους κέρδισαν την άνοδο ο Ίκαρος Αθηνών και η Α.Ε. Ορχομενού.
2665 Σρούτκα

Φυσικά χαρακτηριστικά

Τα κυρίως φυσικά χαρακτηριστικά του Σρούτκα είναι άγνωστα. Ο Σρούτκα περιστρέφεται γύρω από τον εαυτό του μία φορά κάθε 2 ώρες 43 λεπτά και 1 δευτερόλεπτο (Ditteon κ.ά. 2010), μία πολύ γρήγορη περιστροφή, ακόμα και για αστεροειδή.
Βιτεμβέργη

Ιστορία

Ιδρύθηκε το 1180 από Φλαμανδούς αποίκους και πήρε τα δικαιώματα πόλης το 1293. Λόγω της θέσης της στον ποταμό Έλβα έγινε εμπορικό κέντρο. Στα τέλη του 15ου αιώνα ο εκλέκτορας της Σαξωνίας Φρειδερίκος ο Γ΄ την έκανε έδρα του. Το 1502 ιδρύθηκε και Πανεπιστήμιο στην πόλη, του οποίου καθηγητές υπήρξαν ο Φίλιππος Μελάγχθων και ο Μαρτίνος Λούθηρος. Στην εκκλησία του Ανακτόρου (Schlosskirche) ο Λούθηρος θυροκόλλησε τις 95 θέσεις του, στις 31 Οκτωβρίου του 1517, ξεκινώντας έτσι τη Μεταρρύθμιση. Η θύρα όπου καρφώθηκαν οι θέσεις καταστράφηκε σε βομβαρδισμό της πόλης από τους Αυστριακούς το 1760. Στην πόλη δωρίστηκε αργότερα νέα χάλκινη θύρα, στην οποία είναι σκαλισμένο το κείμενο των 95 θέσεων.
Αντίθετα με άλλες ιστορικές γερμανικές πόλεις, η Βιτεμβέργη δεν καταστράφηκε από τους βομβαρδισμούς των Συμμάχων κατά το Β' Παγκόσμιο Πόλεμο.

Αξιοθέατα

Λόγω της μη καταστροφής της κατά το Β' Παγκόσμιο Πόλεμο, η Βιτεμβέργη διατηρεί και σήμερα μια πολύ όμορφη εικόνα. Σημαντικότερα αξιοθέατα είναι η εκκλησία του Ανακτόρου (Schlosskirche) και η εκκλησία της πόλης (Marienkirche), όπου έγινε για πρώτη φορά προτεσταντική λειτουργία. Στη Marienkirche μπορεί κανείς να δει αριστουργήματα του Λούκας Κράναχ του Πρεσβύτερου, ενώ στη Schlosskirche υπάρχουν έργα του Λούκας Κράναχ του Νεότερου.
Στην πλατεία του Δημαρχείου υπάρχουν αγάλματα του Μελάγχθωνος και του Λούθηρου. Τέλος, μπορεί κανείς να δει τα σπίτια των Κράναχ και του Μελάγχθωνος, καθώς επίσης και τα κτίσματα του Πανεπιστημίου.
Πανθηραϊκός Α.Ο.

Ιστορική αναδρομή

Η πρώτη αναφορά για τον Πανθηραϊκό είναι η συμμετοχή του σε τουρνουά ανεξαρτήτων ομάδων τον Ιούλιο του 1969 στην Αθήνα, στο οποίο μεταξύ άλλων αντιμετώπισε το Κερατσίνι, το Ζωγράφου, τον Ταξιάρχη Αλσούπολης, τον Αίνο Πετρούπολης και τον Κεραμεικό. Το Μάιο του 1971 αναφέρεται πως νίκησε σε φιλικά ματς τον ΑΟ Ίου 1-0, τον Πανναξιακό με 2-1 στη Νάξο και την ομάδα του γαλλικού πολεμικού πλοίου "Ρίν" με 2-1, σε έναν αγώνα που παρακολούθησαν χίλιοι και πλέον φίλαθλοι. Στο ματς αυτό η σύνθεση της ομάδας ήταν: Μάρκου, Φυλίτσης, Μενδρινός, Σορώτος, Καφιέρης, Ζώρζος, Γαβαλάς, Συρίγος, Δαρζέντας (Φύτρος), Σιγάλας (Μπίραλης). 
Το καλοκαίρι του 1972 υπέβαλε αίτηση ένταξης στην Ε.Π.Σ. Πειραιώς, στην οποία μετείχαν ήδη ο Α.Ο. Σύρου και ο Αστήρ Σύρου. Όμως, η αποχώρηση του ΑΟ Μυκόνου από την ΕΠΣΠ την προηγούμενη σεζόν έκανε επιφυλακτική την Ένωση Πειραιά να επεκταθεί προς τις Κυκλάδες. Έγιναν κάποιες ενέργειες μήπως δημιουργηθεί Όμιλος Κυκλάδων στην Γ΄ κατηγορία της ΕΠΣΠ αλλά δεν βρέθηκε τρόπος να επιλυθούν το οικονομικό ζήτημα της κάλυψης των εξόδων μετακίνησης και το τεχνικό (δρομολόγια πλοίων κλπ). Έτσι το αίτημα απορρίφθηκε και ο Πανθηραϊκός, όπως και οι άλλες κυκλαδίτικες ομάδες, περιορίστηκε μόνο σε περιστασιακά φιλικά παιχνίδια. 
Το 1980 ιδρύεται η Ε.Π.Σ. Κυκλάδων, οπότε λύνεται το πρόβλημα της συμμετοχής της ομάδας σε επίσημο πρωτάθλημα. Έκτοτε μετέχει στην Α΄ κατηγορία της ΕΠΣΚ έχοντας πρωταγωνιστικό ρόλο. Έχει κατακτήσει δυο φορές το πρωτάθλημα και μια φορά το κύπελλο Κυκλάδων. Το 1985 ως πρωταθλητής Κυκλάδων ανέβηκε στο μετείχε στη Δ΄ Εθνική. Το 1988, μετά το πρωτάθλημα Κυκλάδων, πήρε τον τίτλο στον όμιλό του στο Ειδικό ερασιτεχνικό πρωτάθλημα ποδοσφαίρου και κέρδισε εκ νέου την άνοδο στη Δ΄ Εθνική, στην οποία αυτή τη φορά παρέμεινε για έξι συνεχείς σεζόν ως το 1994. Τον Δεκέμβριο του 2015, η ομάδα ανακοίνωσε την μεγαλύτερη μεταγραφή τον Κυκλάδων, όπως χαρακτήρισε την μεταγραφή αυτή, ο πρόεδρος της ομάδας, Νίκος Καμπουράκης, υπογράφοντας συμβόλαιο με τον Μάριο Μπρέσκα. Την περίοδο 2015-2016 ο Πανθηραϊκός κατέκτησε το πρωτάθλημα και το κύπελλο Κυκλάδων και εξασφάλισε την άνοδό του στην Γ΄Εθνική, μετά από τους ειδικούς αγώνες μπαράζ με αντιπάλους τους πρωταθλητές Δωδεκανήσων, Χίου και Λέσβου.

Στίβος

Ο Πανθηραϊκός ανήκει στην "ΕΑΣ ΣΕΓΑΣ Κυκλάδων". Έχει πάρει μέρος στους Αιγαιοπελαγίτικους Αγώνες Στίβου, ενώ διοργανώνει αθλητικές εκδήλωσεις για εφήβους-παίδες αθλητές/αθλήτριες.
Κρατικό πανεπιστήμιο της Αγίας Πετρούπολης

Το Κρατικό πανεπιστήμιο της Αγίας Πετρούπολης (ρωσικά: Санкт-Петербургский государственный университет, СПбГУ‎) είναι ένα ρωσικό ομοσπονδιακό κρατικό ίδρυμα τριτοβάθμιας εκπαίδευσης που εδρεύει στην Αγία Πετρούπολη. Είναι το παλαιότερο και ένα από τα μεγαλύτερα πανεπιστήμια στη Ρωσία. 
Ιδρύθηκε το 1724 με διάταγμα του Πέτρου Α΄, το πανεπιστήμιο από την αρχή είχε επικεντρωθεί σε θεμελιώδεις έρευνες στον τομέα της επιστήμης, της μηχανικής και των ανθρωπιστικών επιστημών και εξοπλίζει τους πτυχιούχους με ό,τι χρειάζονται για να συμβάλουν στην επιτυχία της Ρωσίας. 
Αποτελείται από 24 εξειδικευμένες σχολές και ινστιτούτα, το Ακαδημαϊκό Γυμνάσιο, το Ιατρικό Κολλέγιο, το Κολλέγιο Φυσικού πολιτισμού και Αθλημάτων, Οικονομικών και Τεχνολογίας. Το πανεπιστήμιο έχει δύο κύριεςπανεπιστημιουπόλεις: την μία στην Νήσο Βασιλιέφσκι και την άλλη στο Πέτερχοφ. 
Κατά την σοβιετική περίοδο, ήταν γνωστό ως κρατικό πανεπιστήμιο της Λένινγκραντ (ρωσικά: Ленинградский государственный университет‎). Ονομάστηκε από τον Αντρέι Ζντάνοφ το 1948.
Γουίλ Πάουερ

Προσωπική ζωή

Ο Πάουερ παντρεύτηκε την Λιζ Κάνον το 2010. Γνωρίστηκαν στο Power's Cart όπου η Κάνον εργάστηκε στην ρεσεψιόν της Walker Racing και ως υπεύθυνη δημοσίων σχέσεων της ίδιας ομάδας. Ο γιος τους, Μπο, γεννημένο τον Δεκέμβριο του 2016.

Λαϊκή Παράδοση

Το 2013, ο Πάουερ δάνεισε την φωνή του στην ταινία animation με τον τίτλο Turbo.
Η Καινή Διαθήκη σε νεοελληνική απόδοση

Η Καινή Διαθήκη σε νεοελληνική απόδοση είναι μια σύγχρονη ελληνική μετάφραση της Καινής Διαθήκης, που πρωτοκυκλοφόρησε το 1995 σε επιμέλεια του θεολόγου Αθανάσιου Δεληκωστόπουλου. Μερικές φορές, αναφέρεται ως Μετάφραση του Δεληκωστόπουλου και συντομογραφείται ως ΔΕΛ.
Η μετάφραση αυτή, έχει την έγκριση της Ιεράς Συνόδου της Εκκλησίας της Ελλάδος, ενώ έχουν σταλθεί συγχαρητήριες επιστολές από το Οικουμενικό Πατριαρχείο, το Πατριαρχείο Ιεροσολύμων, το Πατριαρχείο Αλεξανδρείας καθώς και από πλήθος άλλων μητροπολιτών και αρχιεπισκόπων.
Λιοντάρι της δυτικής Αφρικής

Κατάσταση υποείδους

Η μιτοχονδριακή ποικιλία στα επιζώντα λιοντάρια της δυτικής Αφρικής φαίνεται να είναι μέτρια σύμφωνα με έρευενες,κι έτσι όλα τα υποσαχάρια λιοντάρια μερικές φορές μπερδεύονται σαν ένα υποείδος.Μία άλλη μελέτη υποστηρίζει ότι υπάρχουν 5 μεγάλοι τύποι:ένας βορειοαφρικανικός-ασιατικός,ένας δυτικός αφρικανικός,ένας στο νανατολικό Σαχέλ,ένας νοτιοανατολικός κι ένας νοτιοδυτικός αφρικανικός τύπος.Αυτή η έρευνα βρίσκει την κατάσταση του λιονταριού της δυτικής Αφρικής σαν ένα ανεκτίμητο υποείδος.Μία πρόσφατη έρευνα αποδέχεται ακόμα περισσότερο τη μοναδικότητα του λιονταριού της δυτικής Αφρικής κι έδειξε ότι τα λιοντάρια από την κεντρική και δυτική Αφρική (και του ανατολικού Σαχέλ) διαφέρουν γενετικά από τα λιοντάρια της νοτίου Αφρικής.Σύμφωνα με αυτήν την έρευνα τα λιοντάρια της δυτικής Αφρικής συγγενεύουνε περισσότερο με τα ασιατικά λιοντάρια,παρά με τα λιοντάρια της νότιας και κεντρικής Αφρικής.Αυτές οι ανακαλύψεις ίσως εξηγούνται με μία εξαφάνιση λιονταριών του πρώιμου Πλειστοκαίνου στη δυτική και κεντρική Αφρική πριν από 20.000 χρόνια και μία επαναποίκηση του μέρους με λιονάρια προερχόμενα από την Ασία.

Περιγραφή

Πιστεύεται ότι τα λιοντάρια της δυτικής Αφρικής είναι μικρότερα από τα λιοντάρια της νότιας Αφρικής.Επίσης έχει λεχθεί ότι έχουνε μικρότερες χαίτες,ζουν σε μοκρότερες αγέλες και διαφέρουν στο σχήμα του κρανίου.Στο εθνικό πάρκο Pendjari,όπου υπάρχουν μεγάλοι πληθυσμοί,σχεδόν όλα τα αρσενικά ή δεν έχουν χαίτη,ή έχουνε πολύ αραιή.

Κατανομή και πληθυσμιακή κατάσταση

Το λιοντάρι της δυτικής Αφρικής είναι διάσπαρτο στη δυτική Αφρική νότια της ερήμου Σαχάρα,δυτικά ως τη Σενεγάλη και ανατολικά ως την Κεντροαφρικανική Δημοκρατία.Τα λιοντάρια είναι σπάνια στη δυτική Αφρική,και σε μεγάλο κίνδυνο.Τα λιοντάρια της δυτικής Αφρικής είναι επίσης σπάνια και στην αιχμαλωσία.Το 2006 μόνο 13 αιχμάλωτα λιοντάρια καταγράφηκαν στο όνομα Panthera leo senegalensis.Ίσως υπάρχουν μόνο 450-1300 λιοντάρια στη δυτική Αφρική.Επιπλέον,έχουνε εντοπιστεί και άλλα 550-1550 στην κεντρική Αφρική.Και στις δύο περιοχές,οι περιοχές που κατοικούνταν έχουν μειωθεί κατά 15%.Ο μεγαλύτερος πληθυσμός εντοπίζεαι στο σύμπλεγμα WAP,ένα μεγάλο σύστημα από προστατευμένες περιοχές,κυρίως στα πάρκα Arli,Pendjari και στα Δυτικά Πάρκα στις πολιτείες Μπουρκίνα Φάσο,Μπενίν και Νίγηρα.Ο συνολικός πληθυσμός στο οικοσύστημα αυτό υπολογίζεται στα 140-300 λιοντάρια.Ένας άλλος μεγάλος πληθυσμός από 100-400 λιοντάρια βρίσκεται στο Καμερούν.Μικρότεροι πληθυσμοί υπάρχουν και σε άλλες περιοχές,όπως στη Σενεγάλη,στην Γκάνα και στη Νιγηρία.
Βαθύπεδο Άρτας

Τοποθεσία και Πρόσβαση

Το Βαθύπεδο γειτνιάζει με τα χώρια Άγιος Σπυρίδωνας,  Κακόβατος, Δοκίμια και Νέα Κερασούντα και απέχει περίπου 8 χιλιόμετρα από τον Αμβρακικό κόλπο.  Συνδέεται οδικώς με την Άρτα μέσω της Επαρχιακής οδού Νέας Φιλιππιάδας-Σαλαώρας. Τον οικισμό εξυπηρετεί η γραμμή Άρτα-Άγιος Σπυρίδωνας, του Αστικού ΚΤΕΛ Άρτας.
Χαρακτήρας διαφυγής

Στην επιστήμη των υπολογιστών και στις τηλεπικοινωνίες καλούμε χαρακτήρα διαφυγής
έναν μόνο χαρακτήρα ο οποίος σε μια ακολουθία χαρακτήρων σηματοδοτεί  ότι οι χαρακτήρες που ακολουθούν λαμβάνουν
διαφορετική ερμηνεία. Ο όρος ακολουθία διαφυγής αναφέρεται σε έναν χαρακτήρα διαφυγής
και στους ακόλουθους χαρακτήρες ή χαρακτήρα που αλλάζει η ερμηνεία τους.

Κέλυφος Bourne

Στο sh, ο χαρακτήρας * είναι ένας χαρακτήρας μπαλαντέρ, που  επεκτείνεται με globbing. Μόνος του επεκτείνεται στα ονόματα όλων των αρχείων στον τρέχοντα κατάλογο. Έτσι για να αναφερθείς κυριολεκτικά σε ένα πχ αρχείο με το όνομα * θα έπρεπε να πεις το 
κέλυφος να μην ερμηνεύσει το σύμβολο αστερίσκος με αυτόν τον τρόπο, κάτι το οποίο το κάνεις με το παραθέσεις
πριν από αυτον τον χαρακτήρα της αντιπλαγίας (backslash) (\) -- αυτή διαφεύγει τον χαρακτήρα * :
Σύγκρινε 
rm *
# σβήνει όλα τα αρχεία στον τρέχοντα κατάλογο
rm \*# σβήνει το αρχείο που ονομάζεται  *

Γλώσσες προγραμματισμού

Πολλές μοντέρνες γλώσσες προγραμματισμού  καθορίζουν τον χαρακτήτα των διπλών εισαγαγικών (") σαν οριοθέτη  για μια κυριολεκτική συμβολοσειρά .
Ο χαρακτήρας διαφυγής αντιπλαγία παρέχει έναν τρόπο να παραθέσουμε διπλά εισαγωγικά μέσα σε μια κυριολεκτική συμβολοσειρά. Για παράδειγμα ο ακόλουθος κώδικας στην Perl:
print "Nancy said "Hello World!" to the crowd.";
παράγει συντακτικό λάθος ενώ ο κώδικας:
print "Nancy said \"Hello World!\" to the crowd.";
παράγει την ζητούμενη έξοδο. 
Μερικές γλώσσες προγραμματισμού παρέχουν επίσης και άλλους τρόπους για να εμποδίσουν τέτοια λάθη χωρίς
να χρειάζεται χαρακτήρας διαφυγής. (δες π.χ σύγκρουση οριοθέτη).
Ουάσινγκτον Ουίζαρντς

Λογότυπα

Το λογότυπο της ομάδας έχει εξελιχθεί με το πέρασμα του χρόνου.
Γεώργιος Κάρολος της Έσσης-Ντάρμστατ

Βιογραφία

Ήταν ο δευτερότοκος γιος του Γεωργίου-Γουλιέλμου πρίγκιπα της Έσσης-Ντάρμστατ και της Μαρίας-Λουίζας-Αλμπερτίνας, κόρης του Χριστιανού-Καρόλου-Ράινχαρτ κόμη του Λάινινγκεν.
Ο πατέρας του ήταν διοικητής συντάγματος στον Πρωσικό στρατό. Μεγαλύτερος αδελφός του ήταν ο Λουδοβίκος-Γεώργιος-Κάρολος στρατάρχη του Κύκλου του Άνω Ρήνου.
Απεβίωσε το 1830 στο Σύττρισμπερκ (νυν Σλοβακία) σε ηλικία 76 ετών.
Εκλογές στο Ηνωμένο Βασίλειο

Στο Ηνωμένο Βασίλειο διεξάγονται γενικές εκλογές.
Εσοχή της Ουαντί Χάλφα

Η Εσοχή της Ουαντί Χάλφα (αραβικά :  وادي حلف ) είναι περιοχή του Σουδάν στα σύνορα με την Αίγυπτο. Πήρε το όνομα της από την πόλη Ουαντί Χάλφα και καταλαμβάνει μία στενή λωρίδα γης κατά μήκος του Νείλου. Έχει μήκος 25 χλμ , πλάτος 9 χλμ και καταλαμβάνει έκταση 210 τετραγωνικά χιλιόμετρα.

Ιστορικό

Το 1899 καθορίστηκαν τα σύνορα μεταξύ Αιγύπτου και Σουδάν κατά μήκος του 22ου παράλληλου. Η περιοχή αυτή πέρασε στην Αίγυπτο αλλά λόγω της αδυναμίας αυτής σε πρόσβαση το 1902 έγινε συμπληρωματική συμφωνία με τα σύνορα σε αυτό το σημείο να κάνουν μία εσοχή, εξώγκομα, και η περιοχή να περάσει στο Σουδάν. Μετά τη κατασκευή του Φράγματος του Ασουάν μεγάλο τμήμα της γέμισε νερά με τη δημιουργία της λίμνης Νουβίας.
Μπουταριτάρι

Γεωγραφία

Τρία χιλιόμετρα στα βορειοανατολικά βρίσκεται ένας γραμμικός ύφαλος με τρεις κατοικήσιμες νησίδες (Μακίν, Κιέμπου και Όννε) γνωστός ως Μακίν. Η Μπουταριτάρι ονομαζόταν Ατόλλη Μακίν από τον Αμερικανικό στρατό, και το Μακίν ήταν γνωστό τότε ως Μακίν Μηνγκ ή Μικρό Μακίν για να ξεχωρίζεται. Τώρα που το όνομα "Μπουταριτάρι" προτιμάται για την μεγαλύτερη ατόλλη, ο επιθετικός προσδιορισμός για το μικρότερο "Μακίν" τείνει να εξαλειφθεί. 
Η ατόλλη Μπουταριτάρι έχει χερσαία έκταση 13,6 χμ² και πληθυσμό 4.200 το 2002, ενώ το Μακίν έχει έκταση 6,7 χμ² και πληθυσμό 1.700 άτομα. 
Η ατόλλη είναι σχεδόν τετράπλευρη και κοντά στα 30 χμ στην κατεύθυνση ανατολή - δύση, και κατά μέσο όρο περίπου 15 χμ από βορρά προς νότο. Ο ύφαλος είναι περισσότερο βυθισμένος και σπασμένος σε αρκετά ευρεία κανάλια στην δυτική πλευρά. Μικρές νησίδες βρίσκονται στα τμήματα υφάλου μεταξύ αυτών των καναλιών. Ο ύφαλος της ατόλλης είναι συνεχής αλλά σχεδόν χωρίς νησίδες στην βόρεια πλευρά του. Στην βορειοανατολική γωνιά, ο ύφαλος έχει πλάτος 1,75 χμ και έχουν αναπτυχθεί μόνον μικρές διασκορπισμένες νησίδες. Η λιμνοθάλασσα της Μπουταριτάρι είναι πολύ ανοικτή στην ανταλλαγή νερών με τον ωκεανό. Η λιμνοθάλασσα είναι βαθιά και μπορεί να δεχτεί μεγάλα πλοία, αν και τα περάσματα εισόδου είναι σχετικά στενά.
Το νότιο και νοτιοανατολικό τμήμα της ατόλλης περιλαμβάνει μια σχεδόν συνεχή νησίδα, σπασμένη μόνον από ένα ευρύ τμήμα υφάλου μεταξύ των νησίδων. Αυτές οι νησίδες έχουν πλάτος μεταξύ 0,2 και 0,5 χμ, αλλά γίνονται πλατύτερες στα σημεία που ο ύφαλος αλλάζει κατεύθυνση. Στις τελευταίες περιοχές εμφανίζονται καλά αναπτυγμένοι μανγκρόβιοι βάλτοι, όπως και κατά μήκος της νότιας ακτής της λιμνοθάλασσας. Οι στενές νησίδες είναι χαρακτηριστικό για τις ατόλλες του Κιριμπάτι που έχουν κατεύθυνση από ανατολή προς δύση.  
Οι νησίδες Μπικάτι και Μπικατιέρα καταλαμβάνουν μια γωνία του υφάλου στο ακραίο βορειοδυτικό άκρο της ατόλλης, και συνορεύουν με μια δεύτερη μικρότερη λιμνοθάλασσα στα βόρεια της κύριας λιμνοθάλασσας. Η μεγαλύτερη νησίδα Μπικάτι (2 επί 0,5 χμ) περιέχει ένα χωριό. Το κύριο χωριό είναι το Μπουταριτάρι στην νότια ομώνυμη νησίδα, με πληθυσμό περίπου 2.000 άτομα.
1401 Λαβόν

Φυσικά χαρακτηριστικά

Η μέση διάμετρος της Λαβόν δεν είναι γνωστή με κάποια ακρίβεια. O φασματικός τύπος της είναι S (λιθώδης). Η Λαβόν περιστρέφεται γύρω από τον εαυτό της μία φορά κάθε 3 ώρες και 56 λεπτά.
1136 Μερτσέντες

Φυσικά χαρακτηριστικά

Η μέση διάμετρος της Μερτσέντες εκτιμάται σε 25,28 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,1100. Η Μερτσέντες περιστρέφεται γύρω από τον εαυτό της μία φορά κάθε 24 ώρες και 38 λεπτά, μία αργή περιστροφή για αστεροειδή.
1514 Ρικουξά

Φυσικά χαρακτηριστικά

Η μέση διάμετρος της Ρικουξά εκτιμάται σε 10 χιλιόμετρα περίπου. Τα υπόλοιπα φυσικά χαρακτηριστικά της είναι άγνωστα. Η Ρικουξά περιστρέφεται γύρω από τον εαυτό της μία φορά κάθε 10 ώρες και 26 λεπτά.
Άγιες Παρασκιές Ηρακλείου

Ονομασία

Η ονομασία του οφείλεται στις πολλές εκκλησίες που υπήρξαν εκεί και ήταν αφιερωμένες στην Αγία Παρασκευή. 
Στο χωριό διασώζονται τα ερείπια πέντε ναών, που είναι αφιερωμένοι στην Αγία. Οι δυο από αυτούς βρίσκονται μέσα στις Άγιες Παρασκιές. Σημαντικοί ναοί είναι επίσης ο Άγιος Γεώργιος και η εκκλησία της Αγίας Ζώνης, με παλιές τοιχογραφίες.
Η κύρια ασχολία των κατοίκων είναι η γεωργία (αμπέλια, σταφίδες, ελιές).

Ιστορικά στοιχεία

Στα τέλη του 16ου αιώνα το χωριό αναφέρεται ως Επάνω Άγιες Παρασκιές, με 171 κατοίκους και Κάτω Άγιες Παρασκιές, με 124 κατοίκους. Η γειτνίαση του χωριού με τη Μονή Αγκαράθου είχε ωφελιμότατη επίδραση στην πνευματική ανάπτυξη των κατοίκων.
Εδώ γεννήθηκε ο Μητροπολίτης Κρήτης Μελέτιος Νικολετάκης (1790) και από το χώρο αυτό καταγόταν ο Μητροπολίτης Κρήτης Τιμόθεος. Το χωριό επίσης είναι γενέτειρα του ζωγράφου Στέφανου Νικολαΐδη, γνωστού για τις εικονογραφικές εργασίες του.

Αθλητισμός

Στο χωρίο υπάρχει και γήπεδο ποδοσφαίρου  που χρησιμοποιείται κυρίως από την ποδοσφαιρική ομάδα του χωριού, Κόροιβος. Το γήπεδο πληροί τις προδιαγραφές που ορίζει η Ε.Π.Σ. Ηρακλείου και χρησιμοποιείται και από άλλες ομάδες του τοπικού πρωταθλήματος.
Αυγόψωμο

Παρασκευή

Οι φέτες ψωμιού κόβονται σε χοντρές φέτες και εμποτίζονται σε ένα μείγμα από χτυπημένα αυγά και γάλα ή κρέμα. Το καλυμμένο με αυγό ψωμί τηγανίζεται και από τις δύο πλευρές μέχρι να αποκτήσει καφέ χρώμα. Συνιστάται να χρησιμοποιείται μπαγιάτικο ψωμί γιατί απορροφάει περισσότερο αυγό από το φρέσκο.
Οι τηγανισμένες φέτες σερβίρονται συνήθως με σιρόπι, μαρμελάδα, βούτυρο, μέλι, σοκολάτα και λιγότερο συχνά με φιστικοβούτυρο, σιρόπι σφενδάμου, μελάσα, σάλτσα μήλου, φασόλια, γιαούρτι, μπέικον, κέτσαπ, τυρί, αλλαντικά, παγωτό, ξηρούς καρπούς και άλλα συνοδευτικά.

Ποικιλίες

Μερικές φορές το αυγόψωμο χρησιμοποιείται σαν ψωμί για σάντουιτς. Μία παραλλαγή του αυγόψωμου προέρχεται από το Χονγκ Κονγκ όπου μέσα στο αυγό προστίθεται και σόγια.